
Serviciul Impozite si Taxe Persoane Juridice I                                           

Nr. E12010-005460/12.04.2010
                                                                                                           APROBAT

                                                                                  PRIMAR
                                                                                         DR. ING. GHEORGHE CIUHANDU
 REFERAT
privind acordarea scutirii de la plata impozitului pe cladiri  aferent cladirii situate in Timisoara str. Ion Slavici nr. 56, datorat bugetului local al municipiului Timisoara pentru anul fiscal 2010, Parohiei Romano Catolica Timisoara VII Freidorf 
 In data de 26.02.2010, prin cererea inregistrata la Directia Fiscala a Municipiului Timisoara sub nr.E12010-005460/26.02.2010, Parohia Romano Catolica Timisoara VII Freidorf , cu sediul in Timisoara str. Ion Slavici nr. 54, CUI 7322763,  in baza art. 285 alin(1) lit. c din Legea 571/2003 privind Codul fiscal, solicita acordarea scutirii de la plata impozitului pe cladiri aferent cladirii situate in Timisoara str. Ion Slavici nr. 54 avand valoare impozabila de 490.125lei,  utilizata de Organizatia Federatia Caritas a Diecezei Timisoara in scop umaitar, pentru perioada in care cladirea este utilizata in scop umanitar de catre  Organizatia Federatia Caritas a Diecezei Timisoara. 


Precizam faptul ca  potrivit evidentei fiscale, si potrivit documentelor anexate cererii de acordare a scutirii de la plata impozitului pe cladiri formulata de Parohia Romano Catolica Timisoara VII Freidorf, cladirea pentru care s-a solicitat acordarea scutirii de la plata impozitului pe cladiri consta in cladirea inscrisa in CF nr. 3487, nr. topo 39-41/2 avand valoare impozabila de 490.125lei situata in Timisoara str. Ion Salvici nr. 56 si nu la nr. 54, cladire dobandita de Parohia Romano Catolica  Timisoara VII  Friedorf, in baza Deciziei nr.1834/31.07.2008 a Guvernului Romaniei. 

Potrivit dispozitiilor art. 285 alin. (1) din Legea 571/2003 “ Impozitul pe clădiri, impozitul pe teren, impozitul pe mijloacele de transport, taxa pentru eliberarea certificatelor, avizelor şi autorizaţiilor, precum şi alte taxe locale precizate la art. 282 şi art. 283 nu se aplică organizaţiilor care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii.” 

Prin urmare, facilitatea fiscala prevazuta la art. 285 alin (1) lit. c se acorda doar  organizatiilor care au ca unica activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate. In speta, Parohia Romano Catolica Timisoara VII Freidorf, nu poate beneficia de scutire de la plata impozitului pe cladiri aferent cladirii situate in Timisoara str. Ion Slavici nr. 56 in baza art. 285 alin. 1 lit. c din Legea 571/2003 privind Codul fiscal, intrucat Parohia Romano Catolica Timisoara VII Freidorf, nu este o organizatie care are ca unica activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate. 
Pe de alta parte,  avand in vedere faptul ca potrivit Contractului de comodat din data de 01.01.2009 anexat cererii, Parohia Romano Catolica Timisoara VII  Freidorf  a dat in folosinta cu titlu gratuit Federatiei Caritas a Diecezei Timisoara, cu sediul in Timisoara str. Corbului nr. 2. cod fiscal 5016482,  cladirea situata in Timisoara str. Ion Slavici nr. 56, iar potrivit cererii  de acordare a scutirii, cladirea in cauza este utilizata de Federatia Caritas a Diecezei Timisoara pentru activitati umanitare printr-un proiect destinat copiilor, organul fiscal a procedat la verificarea indeplinirii conditiilor de acordare a scutirii de la plata impozitului pe cladiri aferent cladirii situate in Timisoara str. Ion Slavici nr. 56 in baza art. 250 alin. (1) pct. 19  din Legea 571/2003 privind Codul Fiscal potrivit caruia „Clădirile pentru care nu se datorează impozit, prin efectul legii, sunt, după cum urmează:
(…) 

    19. clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local.” 

Mentionam faptul ca scutirea de la plata impozitului pe cladiri in baza art. 250 alin. 1  pct. 19 din Legea 571/2003, se acorda prin Hotarare a Consiliului Local. In speta, avand in vedere caracterul anual al impozitelor si taxelor locale stabilite prin Hotarare de Consiliu Local, scutirile de la plata impozitului ce tin de competenta consiliului local se acorda deasemenea anual. 

In vederea verificarii indeplinirii conditiilor necesare pentru acordarea scutirii de la plata impozitului pe cladiri aferent cladirii situate in Timisoara str.Ion Slavici nr. 56,  în temeiul art. 250 alin. (1) pct. 19 din Legea 571/2003, organul fiscal a procedat la:

· efectuarea unei cercetari la fata locului, respectiv la cladirea situata in Timisoara str. Ion Slavici nr. 56,  in baza art. 57 din OG nr.92/2003 privind codul de procedura fiscala, republicata si modificata,

· si a solicitat Parohiei Romano Catolica Timisoara VII  Freidorf  in baza dispozitiilor art. 10 si art. 56 din Ordonanta nr. 92/2003 privind Codul de procedura fiscala, prin adresa nr. E12010-005460/02.04.2010,  urmatoarele documente: declaratia pe proprie raspundere a reprezentantului Parohiei Romano Catolica Timisoara VII Freidorf in care sa se indice activitatile desfasurate in cladirea situata in Timisoara str. Ion Slavici nr. 56; declaratia pe proprie raspundere a reprezentantului Federatiei Caritas a Diecezei Timisoara, in care sa se indice activitatile desfasurate de federatie  in cladirea situata in Timisoara str. Ion Slavici nr. 56; actul de constituire al Federatiei Caritas a Diecezei Timisoara si statutul Federatiei Caritas a Diecezei Timisoara. 

Mentionam ca, Parohia Romano Catolica Timisoara VII Freidorf depune documentele solicitate de organul fiscal  in data de 09.04.2010  fiind inregistrate la Directia Fiscala a Municipiului Timisoara sub nr.E42010-001391/09.04.2010. 


Potrivit Sentintei Civile nr. 26/ 22. 06.1993  ramasa definitiva si irevocabila, Federatia Caritas a Diecezei Timisoara, cu sediul in Timisoara str. Corbului nr. 2, cod fiscal 5016482 este persoana juridica constituita in baza Legii nr. 21/1924 pentru persoane juridice (Asociatii si Fundatii) din : Asociatia Caritas Banat Sanctus Gerhadus Bacova;  Asociatia Caritas Banat Sanctus Gerhadus- Arad; Asociatia Caritas a Diecezei Timisoara –Filiala Caransebes; Asociatia Caritas Banat Sanctus Gerhadus- Resita; Asociatia Caritas Banat Sanctus Gerhadus-Ciacova; Asociatia Caritas Banat Sanctus Gerhadus- Lipova; Societatea de Binefacere Caritas –Orsova.  
   
Precizam ca, potrivit dispozitiilor Ordonantei nr. 26/2000 cu privire la asociatii si fundatii:

· Art. 83 alin. (2) “Uniunile, federaţiile sau gruparile de persoane juridice, astfel cum sunt reglementate de <LLNK 11924    21 10 201   0 17>Legea nr. 21/1924, îşi păstrează personalitatea juridică şi, de la data intrării în vigoare a prezentei ordonanţe, li se va aplica regimul juridic al federaţiilor prevăzut de aceasta din urma.”
· Art. 35 alin. (1) ”Doua sau mai multe asociaţii sau fundaţii se pot constitui în federatie.”

· Art. 35 alin.(2) „Federaţiile dobândesc personalitate juridică proprie şi funcţionează în condiţiile prevăzute de prezenta ordonanta pentru asociaţiile fără scop patrimonial, condiţii care li se aplica în mod corespunzător, …” 
Potrivit Certificatului de acreditare seria A nr. 0007055,  eliberat la data de 15.11.2007, Federatia Caritas  a Diecezei Timisoara este acreditata in conformitate cu prevederile Ordonantei Guvernului nr. 68/2003 sa furnizeze urmatoarele servicii sociale: Adapost pentru femei victime ale violentei domestice „ Casa Maria a Apostolilor”, Azil de noapte „ Patre Jordan”, Case de copii, Centre de zi pentru copii, Cantina sociala, Asistenta si Consiliere persoane cu handicap, Centrul de ingrijire paleativa hospice, Centrul de ingrijire si asistenta sociala la domiciliu. 
Prin decizia nr. 171/05.02.2009 a Comisiei de Acreditare a Furnizorilor de servicii Sociale Timis, Federatia Caritas a Diecezei Timisoara a fost acreditata ca furnizor de servicii sociale constand in centre de tip rezidential. 
Potrivit declaratiei pe proprie raspundere a reprezentantului Parohiei Romano Catolica Timisoara VII Freidorf, d-nul Johann Dirschl identificat cu C.I. seria TM nr. 709417 „ imobilul situat in Timisoara str. Ion Slavici nr. 56 este utilizat de Federatia Caritas a Diecezei Timisoara cu titlu gratuit in scop umanitar, desfasurand servicii sociale pentru copii – Centrul rezidential pentru copii - Casa Mama Copil” 
Potrivit declaratiei pe proprie raspundere a reprezentantului Federatiei Caritas a Diecezei Timisoara , d-nul Gurn Herbert , identificat cu C.I. seria TM nr. 454916 „in imobilul situat in Timisoara str. Ion  Slavici nr. 56( imobil dat in folosinta cu titlu gratuit de catre Parohia Romano Catolica Timisoara VII Freidorf, conform contractului de comodat din data de 01.01.2009) este folosit in scop umanitar, respectiv pentru servicii sociale pentru copii – Centrul Rezidential pentru copii - Casa Mama Copil”. 
Potrivit procesului verbal din data de 08.04.2010, incheiat de organul fiscal ca urmare a efectuarii cercetarii la fata locului, respectiv la imobilul situat in Timisoara str. Ion Slavici nr. 56 pentru care s-a solicitat acordarea scutirii de la plata impozitului pe cladiri: „cladirea situata in Timisoara str. Ion Slavici nr. 56 este compusa din sapte dormitoare, sapte bai, bucatarie, sala de mese, sala de joaca, capela, camera de alimente, pivnita unde este instalata centrala termica si este folosita de Federatia Caritas a Diecezei Timisora pentru activitati social umanitare constand in ingrijirea si cresterea copiilor orfani. „
In concluzie, avand in vedere cele prezentate mai sus, respectiv avand in vedere faptul ca, imobilul situat in Timisoara str. Ion Slavici nr. 56 (dobandit in proprietate de Parohia Romano Catolica Timisoara VII Freidorf in baza Deciziei nr.1834/31.07.2008), este utilizat de catre Federatia Caritas a Diecezei Timisoara (persoana juridica fara scop patrimonial constituita in baza Legii nr. 21/1924 pentru persoane juridice (Asociatii si Fundatii) prin Sentinta Civila nr. 26/22.06.1993 ramasa definitiva si irevocabila) cu titlu gratuit in baza Contractului de Comodat din data de 01.01.2009, pentru activitati social umanitare constant in ingrijirea si cresterea copiilor orfani - Centru rezidential pentru copii -  „ Casa Mama Copil”, consideram ca pentru cladirea situata in Timisoara str. Ion Slavici nr. 56, sunt indeplinite conditiile de acordare a scutirii de la plata impozitului pe cladiri in baza art. 250 alin. 1 pct. 19 din Legea 571/2003 privind Codul fiscal. 
Mentionam faptul ca impozitul pe cladiri aferent cladirii situate in Timisoara str. Ion Slavici nr. 56, datorat bugetului local al Municipiului Timisoara pentru anul fiscal 2010 este in cuantum de 4.411lei. 

Avand in vedere cele de mai sus,

PROPUNEM:

Acordarea scutirii de la plata impozitului pe cladiri aferent cladirii situate in Timisoara str. Ion Slavici nr. 56  în cuantum de 4.411 lei, datorat bugetului local al municipiului Timisoara pentru anul  fiscal 2010, Parohiei Romano Catolica Timisoara VII Freidorf, cu sediul in Timisoara str.Ion Slavici nr. 54 , CUI 7322763,  in baza art. 250 alin.(1) pct. 19 din Legea nr. 571/2003 privind Codul fiscal. 

